Actorul Ian McKellen, în vârstă de 81 de ani, s-a vaccinat anti-COVID: "Mă simt euforic".
Actorul Ian McKellen a fost printre primele persoane vaccinate anti-COVID, din Marea Britanie. El a îndemnat pe toată lumea să se vaccineze. "Este o zi foarte specială, mă simt euforic!", a spus el.
Actorul Ian McKellen are 81 de ani și face parte din grupul de persoane cu risc ridicat de infectare care au primit prioritar vaccinul în Marea Britanie.Actorul i-a îndemnat pe toți să se vaccineze când pot face acest lucru, scrie Hollywood Reporter."Este o zi foarte specială, mă simt euforic!", a spus vedeta din Stăpânul Inelelor, după ce a primit vaccinul la Spitalul Universitar Queen Mary din Londra în cursul zilei de miercuri.Ian McKellen a fost nominalizat de mai multe ori la Oscar și Premiul Emmy. El este cunoscut pentru rolurile sale din Stăpânul Inelelor, Hobbitul sau Codul lui Da Vinci. De asemenea, actorul a jucat și în X-Men, dar și în producția Frumoasa și Bestia.